Isărescu: La prima participare a României la Jocurile Olimpice urmau să ajungă 102 sportivi, dar au plecat doar 51. Explicația e simplă: zgârcenia ministrului de Finanțe. Aceeași problemă și atunci, și acum!
„Deși inițial s-a dorit trimiterea unei delegații numeroase - țara era mai mare după război- în România Mare s-a programat atunci ca delegația să fie formată din 102 persoane, sportiv și oficiali, care să reprezinte România. În final, capitala Franței a primit numai 51 de sportivi. Explicația este una cât se poate de prozaică: zgârcenia recunoscută a ministrului de finanțe. Aceeași problemă și acum, și atunci. Atunci era Vintilă Brătianu”, a spus miercuri Guvernatorul BNR Mugur Isărescu la lansarea unei monede din argint cu tema 100 de ani de la cucerirea primei medalii olimpice a României.